|  |  |
| --- | --- |
|  |  *See artikkel räägib paavstist; samanimeliste isikute kohta vaata lehekülge Johannes VIII.* |

---

Johannes VIII
**Johannes VIII** (ladinapäraselt **Ioannes VIII**) oli paavst 872–882. Ta oli 107. paavst.

Johannes oli sündinud Roomas ja ta oli Gunduse (Gundo) poeg. Salvador Miranda arvates võis ta olla langobardi päritolu.

Johannes ordineeriti diakoniks, ta oli teadaolevalt aastast 853 ülemdiakon ja sai 867 kardinaldiakoniks.

Paavstiks saamine
-----------------

Johannes VIII valiti paavstiks 13. detsembril, kirikuloolase J. N. D. Kelly järgi 14. detsembril 872. Tema vastaskandidaadiks oli Porto piiskop Formosus.

Suhted Karolingidega
--------------------

 *Pikemalt artiklis Karolingid*
Johannes VIII oli Frangi keisri Ludwig II toetaja, kelle surma järel innustas ta Rooma vaimulikke ja elanikke andma truudusvannet Charles II Paljaspeale. Paavst kutsus Charlesi Porto piiskopi Formosuse vahendusel Rooma ja kroonis ta 25. detsembril 875 keisriks. Kirikuloolane J. N. D. Kelly eeldab, et Johannes VIII pidas Charlesi poliitikat teiste Karolingide omast Rooma jaoks tulusamaks.

Charles laiendas 876 Kirikuriigi piire, loobus Roomas resideerinud erisaadiku määramise privileegist ega kavatsenud tulevikus sekkuda paavstivalimistel. Araablastega sõdinud Johannes VIII kutsus pärilustülidega tegelenud Charlesi Itaaliasse, kuid keiser ei saavutanud sõjas araablastega märkimisväärset edu. Lisaks puhkesid konfliktid keisri leeris, kuna aadlikud polnud sellest sõjakäigust huvitatud ega soovinud ühineda keisri väega.

877 marssis Itaaliasse Karlmann, kuid Charles suri 6. oktoobril 877. Keisri surma järel nõudis Karlmann krooni endale, kuid paavst ei tahtnud seda talle anda. Karlmanni haigestumisel tungisid tema liitlased Spoleto hertsog Lamberto I ja Tuscia markkrahv Adalberto I Rooma ning vangistasid paavsti, nõudes Rooma elanikelt truudusvannet Karlmannile.

Johannes VIII keeldus okupeerijate nõudmisi täitmast ja põgenes Lääne-Frangi riiki, kus ta kroonis 7. septembril 878 Troyes kuningaks Louis II, tema surma järel pakkus krooni Karl Paksule, keda ta tunnustas 879 Itaalia kuningana.

Paavst ekskommunisteeris Spoleto hertsogi Lamberto I ja palus 18. juulil 880 tema pojalt Guido II-lt rahu. Kui Guido II tungis Kirikuriiki, pöördus paavst abi saamiseks Karl Paksu poole, kelle ta kroonis 12. veebruaril 881 keisriks.

Sisepoliitika
-------------

Johannes VIII ajal rüüstasid Lõuna-Itaaliat araablased, kelle vastu üritas paavst organiseerida kohalike valitsejatega sõjalist liitu, kuid tulutult. Johannes VIII täitis Kirikuriigis kindrali ja admirali kohuseid ning ta oli esimene paavst, kes osales sõjakäikudel. Johannes VIII rajas Kirikuriigi laevastiku ja lasi rajada kaitsemüüri Rooma San Paulo fuori le Mura kiriku ümber (Joannispolis).

30. juunil 876 ekskommunitseeris paavst mitmed mõjukad Rooma kodanikud ja Kirikuriigi ametnikud, keda ta kahtlustas enda vastu suunatud vandenõu sepistamises. Nende seas olid *primicerius* Gregorius, *secundicerius* Stephanus ja vandenõu kavandajatega seostatud Porto piiskop Formosus, kes olid eelnevalt Roomast põgenenud, osad neist olid võtnud kaasa ka kiriku vara.

Suhted Bütsantsiga
------------------

Bütsantsi keiser Basileios I seadis 877 Konstantinoopoli patriarhi ametisse varem kanoonilise õiguse vastaselt sellele kohale määratud, seejärel tagandatud ja Roomas hukka mõistetud Photios I, kes soovis paavstilt saada tunnustust. Johannes VIII saatis 879 Konstantinoopolisse legaatidena Ostia piiskopi Eugeniuse, Ancona piiskopi Pauluse ja kardinal Petruse tingimusega, et Photios vabandaks avalikult oma mineviku ebaväärikate tegude pärast ning Konstantinoopoli patriarhaat loobuks jurisdiktsioonist Bulgaaria üle.

Photios I pidas paavsti nõudmisi ebarealistlikeks, pealegi tõlgiti paavsti kirjad ladina keelest kreeka keelde halvasti, mis süvendas veelgi vääritimõistmist. Konstantinoopolis kokku kutsutud kirikukogul tühistati varasemate sinodite otsused, mille alusel oli Photios hukka mõistetud. Paavsti legaadid tunnustasid kirikukogu otsuseid, kuid paavst mõistis aastal 881 Photios I taas hukka.

Suhted Briti piiskoppide ja valitsejatega
-----------------------------------------

Johannes VIII ajal käisid Roomas Mercia kuningas Burgred ja Canterbury peapiiskop Æthelred. Ta noomis 875 Canterbury ja Yorki peapiiskoppe, kellelt ta nõudis, et Briti vaimulikud kannaksid teenistustel vastavat riietust.

Suhted gallikaani piiskoppidega
-------------------------------

Johannes VIII määras 876 Sensi peapiiskopi Ansegisuse Gallia ja Germaania priimaseks ning vikaariks.

Ta tunnustas 875 Laoni piiskopi Hincmari tagandamist ja Hadenulfi määramist tema asemele.

Ta kinnitas Maurienne'i piiskopi Tarentaise'i piiskopkonna sufragaanpiiskopiks.

Suhted Hispaania piiskoppidega
------------------------------

Johannes VIII määras Oviedo piiskopi metropoliidiks.

Suhted Itaalia piiskoppidega
----------------------------

Johannes VIII ekskommunitseeris ennast hertsogiks kuulutanud Napoli piiskopi Athanasius II.

Ta andis 874 Pavia piiskopile Johannes II-le palliumi.

Kuuria
------

Johannes VIII määras kardinal Marinuse Caeri piiskopiks ja varahoidjaks (*arcarius*).

Tema ajal oli *primicerius*'e ametis Gregorius, kelle ta 876 ametist tagandas ja määras uueks *primicerius*'eks Chistopheruse, kelle pojast sai hiljem paavst Leo VI. Ta tagandas kahel korral vaimulikuseisusest hilisema paavsti Bonifatius VI.

Uued kardinalid
---------------

Johannes VIII pühitses 8 uut kardinali. Tema ajal sai kardinaliks hilisem paavst Marinus I. Paavst kohustas kardinalpreestreid teostama Roomas vaimulike distsipliini osas järelevalvet.

1. Eugenius (Eugenio)
2. Gregorius (Gregorio)
3. Hadrianus (Adriano)
4. Johannes (Giovanni)
5. Leo (Leone)
6. Marinus
7. Petrus (Pietro)
8. Walpert

Misjon
------

Johannes VIII nõudis Saksa vürstidelt ja vaimulikelt peapiiskop Methodiose vabastamist, kuid keelas tal esialgu kasutada kirikuslaavi liturgiat. Ta kutsus ketserluses süüdistatud Methodiose Rooma, kes juunis 880 õigustas oma tegevust, mille järel lubas paavst tal taas kasutada kirikuslaavi liturgiat.

Johannes VIII kultuuriloos
--------------------------

Johannes VIII soovitusel kirjutas Johannes Diakon (Johannes Hymonides) Gregorius I eluloo.

Ta palus Freisingi piiskopilt Annolt head orelit ja organisti.

Ta pühitses Flavigny kloostri kiriku.

Surm
----

Fulda kloostri annaalide (*Continuatio Ratisbonensis*) järgi tapsid Johannes VIII 16. detsembril 882 Roomas tema enda sugulased, kes ihaldasid paavsti vara. Nad üritasid esmalt paavsti mürgitada (*veneno*) ja kui mürk ei mõjunud, siis tagusid vasaraga (*malleolo*) paavsti pead seni, kuni ta suri. Johannes VIII oli esimene atentaadi läbi surnud paavst.

Johannes VIII maeti Rooma Peetri kirikusse.

Kirjandus
---------

* Henri d''Arbois de Jubainville: *Bulle inédite du pape Jean VIII en faveur de l'abbaye de Montieramey*. "Bibliothèque de l'Ecole des Chartes" 15, 1854: 280–283.
* Girolamo Arnaldi: *Giovanni Immonide e la cultura a Roma al tempo di Giovanni VIII*. "Bullettino dell'Istituto storico italiano per il Medio Evo e Archivio Muratoriano" LXVIII, 1956: 33–89.
* Pietro Balan: *Il pontificato di Giovanni VIII*. Roma, 1880.
* Nicola Cariello: *Giovanni VIII: papa medioevale*. Roma, 2002.
* Erich Caspar: *Studien zum Register Johanns VIII*. "Neues Archiv der Gesellschaft für ältere Deutsche Geschichtsforschung" 36, 1911: 79–156.
* Hans-Dieter Döpmann: *Beispiele der Bedeutung Bulgariens für das Verhalten von Papst Johannes VIII. gegenüber Erzbischof Method*. "Mitteilungen des Bulgarischen Forschunginstitut in Österreich" 8, 1986: 121–129.
* Fred Engreen: *Pope John the Eighth and the Arabs*. "Speculum" 20, 1945: 318–330.
* Venance Grumel: *Qui fut l'envoyé de Photius auprès de Jean VIII?* "Echos d'Orient" 32, 1933: 439–443.
* Paul Heigl: *Zum Register Johanns VIII*. "Mitteilungen des Instituts für Österreichische Geschichtsforschung" 32, 1911: 618–622.
* J. N. D. Kelly: *The Oxford Dictionary of Popes*. 1996.
* Stephan Kuttner, Wilfried Hartmann: *A new version of pope John VIII's decree on sacrilege (Council of Troyes, 878)*. "Bulletin of Medieval Canon Law" 17, 1987: 1–32.
* Arthur Lapôtre: *L'Europe et le Saint-Siège à l'époque carolingienne. Le pape Jean VIII (872–882)*. Paris, 1895.
* *Liber Pontificalis*.
* Dietrich Lohrmann: *Das Register Papst Johannes VIII*. Tübingen, 1968.
* Mirjana Matijević-Sokol: *Branimirova Hrvatska u pismima pape Ivana VIII*. Split, 1990.
* Giovanni Pesiri: *Per una definizione dei confini del ducato di Gaeta secondo il preceptum di papa Giovanni VIII*. "Bullettino dell'Istituto storico italiano per il medio evo" 107, 2 (2005): 169–192.
* Charles de Smedt: *Le pape Jean VIII, d'après un livre récent.* "Revue des questions historiques" 59, 1896: 180–185.

Välislingid
-----------

* Artikkel Johannes VIII kohta. *(inglise keeles)*
* Artikkel Johannes VIII kohta. *(inglise keeles)*
* Fulda kloostri annaalid.
* 9. sajandi kardinalid.
* Johannes VIII dokumendid.
* Artikkel Johannes Hymonidesest. *(inglise keeles)*
* Artikkel paavst Leo VI-st. *(inglise keeles)*
* Artikkel Photiosest. *(inglise keeles)*
* Artikkel Napolist. *(inglise keeles)*
* Artikkel Spoletost. *(inglise keeles)*
* Artikkel Laoni piiskopist Hincmarist. *(inglise keeles)*
* Artikkel Maurienne'i piiskopkonnast. *(inglise keeles)*
* Artikkel liturgilisest riietusest. *(inglise keeles)*
* Artikkel Pavia piiskopkonnast. *(inglise keeles)*
* Artikkel orelist.*(inglise keeles)*
* Artikkel Flavigny kloostrist.*(inglise keeles)*

|  |  |  |
| --- | --- | --- |
| Eelnev**Hadrianus II** | **Rooma paavst**872–882 | Järgnev**Marinus I** |


Roomakatoliku kiriku paavstid

**1.–4. sajand:** Peetrus **·**  Linus **·**  Anacletus I **·**  Clemens I **·**  Evaristus **·**  Aleksander I **·**  Sixtus I **·**  Telesphorus **·**  Hyginus **·**  Pius I **·**  Anicetus **·**  Soter **·**  Eleutherus **·**  Victor I **·**  Zephyrinus **·**  Calixtus I **·**  Urbanus I **·**  Pontianus **·**  Anterus **·**  Fabianus **·**  Cornelius **·**  Lucius I **·**  Stephanus I **·**  Sixtus II **·**  Dionysius **·**  Felix I **·**  Eutychianus **·**  Caius **·**  Marcellinus **·**  Marcellus I **·**  Eusebius **·**  Miltiades **·**  Silvester I **·**  Marcus **·**  Julius I **·**  Liberius **·**  Damasus I **·**  Siricius **·**  Anastasius I

**5.–8. sajand:** Innocentius I **·**  Zosimus **·**  Bonifatius I **·**  Coelestinus I **·**  Sixtus III **·**  Leo I Suur **·**  Hilarius **·**  Simplicius **·**  Felix III **·**  Gelasius I **·**  Anastasius II **·**  Symmachus **·**  Hormisdas **·**  Johannes I **·**  Felix IV **·**  Bonifatius II **·**  Johannes II **·**  Agapetus I **·**  Silverius **·**  Vigilius **·**  Pelagius I **·**  Johannes III **·**  Benedictus I **·**  Pelagius II **·**  Gregorius I Suur **·**  Sabinianus **·**  Bonifatius III **·**  Bonifatius IV **·**  Adeodatus I **·**  Bonifatius V **·**  Honorius I **·**  Severinus **·**  Johannes IV **·**  Theodorus I **·**  Martinus I **·**  Eugenius I **·**  Vitalianus **·**  Adeodatus II **·**  Donus **·**  Agatho **·**  Leo II **·**  Benedictus II **·**  Johannes V **·**  Conon **·**  Sergius I **·**  Johannes VI **·**  Johannes VII **·**  Sisinnius **·**  Constantinus **·**  Gregorius II **·**  Gregorius III **·**  Zacharias **·**  Stephanus II **·**  Paulus I **·**  Stephanus III **·**  Hadrianus I **·**  Leo III

**9.–12. sajand:** Stephanus IV **·**  Paschalis I **·**  Eugenius II **·**  Valentinus **·**  Gregorius IV **·**  Sergius II **·**  Leo IV **·**  Benedictus III **·**  Nicolaus I **·**  Hadrianus II **·**  Johannes VIII **·**  Marinus I **·**  Hadrianus III **·**  Stephanus V **·**  Formosus **·**  Bonifatius VI **·**  Stephanus VI **·**  Romanus **·**  Theodorus II **·**  Johannes IX **·**  Benedictus IV **·**  Leo V **·**  Sergius III **·**  Anastasius III **·**  Lando **·**  Johannes X **·**  Leo VI **·**  Stephanus VII **·**  Johannes XI  **·**  Leo VII **·**  Stephanus VIII  **·**  Marinus II **·**  Agapetus II **·**  Johannes XII **·**  Leo VIII **·**  Benedictus V **·**  Leo VIII **·**  Johannes XIII **·**  Benedictus VI **·**  Benedictus VII **·**  Johannes XIV **·**  Johannes XV **·**  Gregorius V **·**  Silvester II **·**  Johannes XVII **·**  Johannes XVIII **·**  Sergius IV **·**  Benedictus VIII **·**  Johannes XIX **·**  Benedictus IX **·**  Silvester III **·**  Benedictus IX **·**  Gregorius VI **·**  Clemens II **·**  Benedictus IX **·**  Damasus II **·**  Leo IX **·**  Victor II **·**  Stephanus IX **·**  Nicolaus II  **·**  Aleksander II **·**  Gregorius VII **·**  Victor III **·**  Urbanus II **·**  Paschalis II **·**  Gelasius II **·**  Calixtus II **·**  Honorius II **·**  Innocentius II **·**  Coelestinus II **·**  Lucius II **·**  Eugenius III **·**  Anastasius IV **·**  Hadrianus IV **·**  Aleksander III **·**  Lucius III **·**  Urbanus III **·**  Gregorius VIII **·**  Clemens III **·**  Coelestinus III **·**  Innocentius III

**13.–16. sajand:** Honorius III **·**  Gregorius IX **·**  Coelestinus IV **·**  Innocentius IV **·**  Aleksander IV **·**  Urbanus IV **·**  Clemens IV **·**  interregnum **·**  Gregorius X **·**  Innocentius V **·**  Hadrianus V **·**  Johannes XXI **·**  Nicolaus III **·**  Martinus IV **·**  Honorius IV **·**  Nicolaus IV **·**  interregnum **·**  Coelestinus V **·**  Bonifatius VIII **·**  Benedictus XI **·**  Clemens V **·**  interregnum **·**  Johannes XXII **·**  Benedictus XII **·**  Clemens VI **·**  Innocentius VI **·**  Urbanus V **·**  Gregorius XI **·**  Urbanus VI **·**  Bonifatius IX **·**  Innocentius VII **·**  Gregorius XII **·**  interregnum **·**  Martinus V **·**  Eugenius IV **·**  Nicolaus V **·**  Calixtus III **·**  Pius II **·**  Paulus II **·**  Sixtus IV **·**  Innocentius VIII **·**  Aleksander VI **·**  Pius III **·**  Julius II **·**  Leo X **·**  Hadrianus VI **·**  Clemens VII **·**  Paulus III **·**  Julius III **·**  Marcellus II **·**  Paulus IV **·**  Pius IV **·**  Pius V **·**  Gregorius XIII **·**  Sixtus V **·**  Urbanus VII **·**  Gregorius XIV **·**  Innocentius IX **·**  Clemens VIII

**17.–20. sajand:** Leo XI **·**  Paulus V **·**  Gregorius XV **·**  Urbanus VIII **·**  Innocentius X **·**  Aleksander VII **·**  Clemens IX **·**  Clemens X **·**  Innocentius XI **·**  Aleksander VIII **·**  Innocentius XII **·**  Clemens XI **·**  Innocentius XIII **·**  Benedictus XIII **·**  Clemens XII **·**  Benedictus XIV **·**  Clemens XIII **·**  Clemens XIV **·**  Pius VI **·**  Pius VII **·**  Leo XII **·**  Pius VIII **·**  Gregorius XVI **·**  Pius IX **·**  Leo XIII **·**  Pius X **·**  Benedictus XV **·**  Pius XI **·**  Pius XII **·**  Johannes XXIII **·**  Paulus VI **·**  Johannes Paulus I **·**  Johannes Paulus II

**21. sajand:** Benedictus XVI **·**  Franciscus


{{{päis}}}

{{{sisu}}}